Formats d'imatges i gràfics 
L'objectiu d'aquesta pràctica és conèixer els avantatges dels formats d'imatges i gràfics. 

Les imatges donen vida a una pàgina web, aclareixen el contingut i abreugen molt les coses. No obstant, utilitzar imatges dins una pàgina web té un petit inconvenient, i és que les imatges retarden la descàrrega de la pàgina. Quantes més imatges conté una pàgina, més pesa i més triga a carregar-se, per això, cal estudiar i veure quin és el format gràfic més adequat per a cada imatge en cada cas.

Hi ha programes específics de tractament d'imatges que en redueixen el pes i que permeten editar i tractar les imatges segons les necessitats de cadascú. Això és així perquè, per poder veure les imatges dins els navegadors convencionals, cal utilitzar un format fàcilment llegible i interpretable pel navegador. Les imatges poden ser de diferents tipus, però les extensions estàndard més comunes millor suportades pels navegadors són les de tipus .gif i .jpg.

GIF

El format GIF (de l'anglès Graphics Interchange Format) és un format gràfic per intercanviar imatges. És el més habitual i pesa poc perquè comprimeix els gràfics fent servir el mètode LZW, que omple el color gradualment i alterna les bandes de píxels de les fotografies, de manera que una fotografia amb GIF es pot veure, però no es veu gaire bé. Altres limitacions notables són que només recull 256 colors. També tenen el mateix format els GIF animats. Un GIF animat consisteix en una sèrie d'imatges passades a velocitat suficient com per percebre el moviment. Pesen molt poc i els resultats, en alguns casos, són molt efectius. Actualment, encara es pot utilitzar lliurement, no obstant, per un període limitat, fins que venci el temps d'utilització lliure d'aquest format (hi ha programes que presenten un període de temps per utilitzar-lo, un cop ha transcurregut aquest període, deixen de funcionar, i, si es vol continuar utilitzant, s'ha de comprar).

JPEG

El format JPG (de l'anglès Joint Photographics Expert Group) o JPEG, que és el mateix, és el format ideal per a fotografies. Aquest format comprimeix la imatge, treballa amb setze milions de colors i no desvirtua el color de la figura original.

PNG

El format PNG (de l'anglès Portable Network Graphic) pesa més que els JPG, suporta un milió de colors i admet la transparència de fons molt millor que els arxius GIF. La imatge no perd gens en la compressió i, de moment, és lliure. L'inconvenient és que els navegadors antics no deixen veure aquest tipus de format. 

De formats d'imatges n'hi ha molts, per exemple, algunes càmeres recullen les imatges en mapes de bits, amb l'extensió .bmp o d'altres, però, en qualsevol cas, quan es fa una pàgina web, no es pot treballar directament amb la imatge inicial: cal sempre comprovar el pes de la imatge i optimitzar-la en mida i pes per no carregar excessivament la pàgina i no retardar la càrrega. 

 

  

    

Fireworks MX 2004.

· Treballareu amb una de les imatges de la carpeta imatges dintre de la carpeta materials. 

· Activeu el Fireworks MX 2004 i creeu un document nou. Definiu les mides en píxels. 

  


Se us recomana que utilitzeu sempre un color de fons transparent 

· Activeu el menú Modificar | Transformar | Escala i reduïu la imatge fins a 240 píxels d'amplada i 320 d'alçada.

Cal escalar la imatge aconseguida 

  

· Optimitzeu la imatge des del tauler Optimizar i, finalment, exporteu-la utilitzant el format que cregueu més convenient en funció del tipus d'imatge  seleccionada. 

Escolliu GIF o JPEG 
Feu proves amb diverses opcions d’escalat i d’optimització i compara els resultats, tant de pes dels fitxers resultants com de visualització.

Poseu-li el nom: imatge vostrenom 1

Cal tenir en compte:
· Abans de col·locar una imatge, cal considerar la funció que tindrà dins la pàgina, valorar si hi ha alternatives de color que millorin el visionat de la pàgina i si, efectivament, és essencial per al contingut que presenteu.

· També cal recordar que les imatges han de ser pròpies, aconseguides amb la vostra càmera, fetes a mà o escanejades..., però privades, i, en el cas que recullin persones concretes, que sigui amb el seu permís i consentiment o pagant drets d'imatge.

· La utilització d'imatges sense llicència està penat per la llei i suposa una infracció que pot costar sancions, en el cas que la vostra pàgina web fos inspeccionada.

Obtenció d'imatges 
L'objectiu d'aquesta pràctica és aconseguir una llista de llocs on aconseguir imatges gratuïtes de manera legal.

Tal com heu llegit al punt anterior, la manera més senzilla d'evitar problemes posteriors és tenir una galeria pròpia i personal d'imatges. 

Compte, també, a l'hora de fer imatges amb programes no registrats. Aquests programes deixen marca a la imatge (no visible, a ulls inexperts), i es pot resseguir un cop està penjada a Internet. Per tant, també podrien donar problemes en el cas d'utilitzar imatges elaborades des d'un programa aconseguit de forma dubtosa.

Hi ha programari lliure de retoc gràfic, com és ara el GIMP, i llocs a Internet que ofereixen imatges gratuïtes. Igualment, també hi ha programes de retoc gràfic en suport CD-ROM plens d'imatges. Qualsevol d'aquestes imatges es pot utilitzar sense cap por i de forma gratuïta. 

· Busqueu servidors a Internet on es puguin aconseguir imatges de forma gratuïta i feu una llista de cinc, com a mínim. Anoteu-vos l'adreça en un fitxer de text i deseu-lo a la vostra carperta.. Afegiu els enllaços a la pàgina de l’exercici d’imatges i penjeu-ho al servidor. 
És convenient, no només tenir una llista dels servidors amb imatges gratuïtes, sinó també especificar la temàtica de les imatges, quin interès tenen, i indicar-ne el format. 

